Pokročilé herné zážitky zaisťujú najmä jemne vyladené vlastnosti notebooku tej najvyššej triedy.
Toshiba Computer Systems Division, divízia spoločnosti Toshiba Europe GmbH, odhalila pokročilý herný notebook Qosmio X500. Vzhľadom na zameranie na herných nadšencov ponúka notebook predovšetkým unikátny herný zážitok a vysoký operačný výkon spolu s najnovšími grafickými funkciami; to všetko ukryté v elegantnom červeno-čiernom dizajne. Vďaka svojmu veľkému displeju s uhlopriečkou 18,4'' (46,7 cm), mechanike Blu-ray a aplikácii Resolution+ na upscaling videa je nové Qosmio X500 neprekonateľné aj v prehrávaní multimédií. Qosmio X500 bude k dispozícii v priebehu štvrtého štvrťroka 2009 po celej Európe, Strednom východe a Afrike.
"Qosmio X500 poskytuje bohatý výber toho najlepšieho zo súčasných technológií a predstavuje kľúč k plnému spektru herných zážitkov," hovorí Thomas Teckentrup, generálny riaditeľ divízie Toshiba Computer Systems Division spoločnosti Toshiba Europe GmbH. "Nový herný notebook je pripravený aj na budúce výzvy rýchlo sa rozvíjajúceho herného trhu, ako sú 3D efekty, hranie vo vysokom rozlíšení, rýchlo nasnímané scény či prestrihy a nové druhy interaktívnych elektronických zásielok a herných platforiem." Podľa správy spoločnosti Forrester Research s názvom
"Znovuzrodenie PC ako plnohodnotnej hernej platformy" z júla 2009 "sa spotrebitelia stávajú čím ďalej tým viac mobilnejšími a mnohí z nich sú takmer nepretržite pripojení na internet. Spoločne s posunom smerom k stiahnuteľnému obsahu dovoľuje tento trend PC zaujímať čoraz väčšiu úlohu na hernom trhu."
Hranie na vysokej úrovni
Nové Qosmio sa môže pochváliť vysokým výkonom, podporeným najnovšími štvorjadrovými procesormi od Intelu a výbornou grafikou nVidia. Prináša realistický zážitok z hrania vďaka intenzívnej 3D grafike, herným prostrediam kypiacim životom a dynamickým efektom postáv. Veľký LCD displej s uhlopriečkou 18,4'' TruBrite Full HD s pomerom strán 16:9 a rozlíšením až do 1 920 x 1 080 pixlov sa postarajú o jasný, ostrý obraz a zvládnu aj tie najrýchlejšie akčné scény.
Qosmio X500 podporuje 64 GB SSD (pevné úložisko) ako vysokorýchlostnú alternatívu k tradičným HDD (pevným diskom). To zaručuje rýchle bootovanie a chod, čo sa odráža v kratších dobách nahrávania dát pri hraní so zapnutou hardvérovou akceleráciou. V neposlednom rade sú tu aj vstavané stereo reproduktory Harman Kardon, ktoré sa postarajú o bohatý a vzrušujúci zvukový zážitok.
Jednoduchosť a použiteľnosť
Každý aspekt notebooku Qosmio X500 je navrhnutý s dôrazom na použiteľnosť. Touchpad s podporou ovládania viacerými prstami ponúka alternatívu ku klasickému rolovaniu. Pre rýchle a pohodlné prihlasovanie prichádza Qosmio X500 s čítačkou odtlačkov prstov a umožňuje funkciu Face Recognition, ktorá používa fotografie, vyhotovené vstavanou webkamerou. Utilita Toshiba ConfigFree sa stará o konfiguráciu bezdrôtovej siete a prístup na internet pomocou vstavaného WLAN rozhrania alebo cez Bluetooth; a osem červených a na dotyk citlivých tlačidiel ponúka okamžitý prístup k často používaným multimediálnym funkciám, ako je ovládanie hlasitosti, pretáčanie dopredu, spustenie a zastavenie prehrávania.
Adekvátny výkon pre prácu
Qosmio X500 ponúka až 8 GB DDR3 (1066 MHz) pamäte a podporuje až dva pevné disky s celkovou kapacitou 1 TB. Periférne zariadenie sa pripojí pomocou troch USB 2.0 portov alebo cez eSATA/USB kombo port, podporujúci technológiu USB Sleep-and-Charge na nabíjanie mobilných zariadení, aj keď je notebook vypnutý. Rozhranie REGZA-Link HDMI-CEC (High Definition Multimedia Interface – Consumer Electronics Control) od Toshiby prepája zariadenie na video vo vysokom rozlíšení a zvukové zariadenia, ktoré je možné všetky ovládať pomocou jediného diaľkového ovládača. A prehliadku prepájacích možností Qosmia X500 završuje 5-in-1 Bridge Media port a FireWire.
Dôraz na udržateľnosť a životné prostredie
Ako zodpovedná súčasť globálnej podnikovej sféry spoločnosť Toshiba zaisťuje, že všetky notebooky sú vyrobené v súlade so smernicou o životnom prostredí RoHS a efektívne obmedzuje vplyv na životné prostredie zákazom používania olova, ortuti a ďalších nebezpečných látok. Spotrebu energie ďalej pomáha znížiť nástroj Toshiba Eco Utility so špeciálnym tlačidlom Toshiba Eco Utility. Zobrazuje aktuálnu spotrebu energie a množstvo usporené aktiváciou Eco-módu vo wattoch alebo prevedenú na emisie CO2.
Fakty a čísla
18,4" (46,7 cm) mobilná náhrada stolového počítača vhodná na náročné herné aplikácie
• 18,4'' (46,7 cm)TruBrite LCD displej s pomerom strán 16:9, rozlíšenie HD+ 1680 x 945 (odozva 16 ms) alebo rozlíšenie Full HD 1920 x 1080 (odozva 8 ms)
• Procesor Intel Quad Core (Intel Core i7-720QM s 1,6/2,8 Turbo GHz)
• NVIDIA GeForce GTS 250M s 1 GB VRAM a technológiou PhysX
• Primárny a sekundárny 2,5'' HDD až do 1 TB
• Podpora SSD (64 GB)
• Pulzujúci herný zvuk so stereo reproduktormi Harman Kardon najvyššej triedy
• Prepisovateľná Blu-ray mechanika podporujúca Blu-ray ROM, BD-R, BD-RE; alebo mechanika DVD SuperMulti DL +/RW
• Algoritmus Resolution+ pre upscaling DVD v reálnom čase
• Vstavaná technológia CUDA (Compute Unified Device Architecture) urýchľuje náročné operácie, ako je úprava filmov
• Rozhranie WLAN (802.11 a/b/g/n-draft) a Bluetooth 2.1 + EDR
O spoločnosti Toshiba Europe GmbH
Spoločnosť Toshiba Europe GmbH (TEG) je pridruženou spoločnosťou v úplnom vlastníctve spoločnosti Toshiba Europe, Inc., dcérskej spoločnosti Toshiba Corporation – globálnej korporácie s vyše 130-ročnou históriou. Spoločnosť Toshiba je jednou z najväčších spoločností na svete z odboru informačných technológií a elektroniky. Ponúka najrôznejšie produkty – vrátane špičkových prenosných počítačov a ďalších mobilných výrobkov a riešení, projektorov, pevných diskov, jednotiek DVD, LCD displejov, televízorov a elektronických kancelárskych zariadení. Spoločnosť Toshiba bola založená v roku 1875 a dnes prevádzkuje globálnu sieť viac než 740 spoločností so 198 000 zamestnancami po celom svete. Ďalšie informácie o prenosných počítačoch a príslušenstve spoločnosti Toshiba nájdete na stránke spoločnosti TEG na adrese www.toshiba-europe.com.